‘போங்கு’ குறித்து இயக்குனர் தாஜ் கூறும்போது, ‘‘ஹைடெக்காக கார் திருடும் நால்வர் பற்றிய கதை இது. அவர்கள் ஏன் திருடர்கள் ஆனார்கள்? அதனால் அவர்கள் சந்திக்கும் பிரச்சனைகள் என்ன? சவால்கள் என்ன? என்பதை சுவாரஸ்யமாகவும், பரபரப்பாகவும் இப்படத்தில் சொல்லி இருக்கிறோம். படத்தில் ஹீரோ நட்ராஜின் தோற்றாம் இதுவரை இல்லாத அளவிற்கு ஸ்டைலாக இருக்கும். இப்படத்தில் விலை உயர்ந்த ரோல்ஸ் ராய்ஸ் கார் பயன்படுத்தப்பட்டு படப்பிடிப்பு நடத்தியுள்ளோம். இதற்காக அஹமதாபாத்தில் உள்ள ஒரு கார் ஷோரூமில் அனுமதி பெற்று படப்பிடிப்பு நடத்தியுள்ளோம். ரோல்ஸ் ராய்ஸ் கார் இப்பட்த்தில் முக்கிய பாத்திரமாக இருக்கும்’’ என்றார்.